โรงเรียนซางตาครู้สคอนแวนท์

โรงเรียนซางตาครู้สคอนแวนท์ เป็นโรงเรียนเอกชนโรมันคาทอลิกและคอนแวนต์ของคณะภคินีเซนต์ปอล เดอ ชาร์ตร และมีผู้จัดตั้งโรงเรียนคือมุขนายกฌอง หลุยส์ เวย์ จัดตั้งโรงเรียนเมื่อ พ.ศ. 2449 และมีอธิการิณีอังแซล ลากรองซ์ ดำรงตำแหน่งเป็นอธิการิณีคนแรกของโรงเรียนซางตาครู้สคอนแวนท์

ประวัติ 
โรงเรียนซางตาครู้สคอนแวนท์ เดิมตั้งอยู่ใกล้กับแม่น้ำเจ้าพระยา และเขตธนบุรี ซึ่งปัจจุบันเป็นสถานที่ตั้งโรงเรียนซางตาครู้สศึกษา ในระยะแรกจัดการสอนภาษาฝรั่งเศส ภาษาอังกฤษ และศิลปหัตถกรรม ต่าง ๆ มีนักเรียนรุ่นแรกประมาณ 30 คน ต่อมาทางคณะเห็นว่าโรงเรียนมีความเจริญมากขึ้น จึงได้ย้ายมาตั้ง ณ สถานที่ปัจจุบัน
 พ.ศ. 2459 เปิดสอนชั้นประถมศึกษาและชั้นมัธยมศึกษาทั้งภาษาไทยและภาษาต่างประเทศ
 พ.ศ. 2470 ส่งนักเรียนไปสมทบสอบปลายปีชั้นมัธยมศึกษาปีที่ 6 และสามารถทำคะแนสอบได้ดี 
 พ.ศ. 2476 เปลี่ยนแปลงการสอนชั้นประถมศึกษาให้เป็นไปตามพระราชราชบัญญัติประถมศึกษา ตามระเบียบใหม่ของกระทรวงศึกษาธิการ
 พ.ศ. 2477 นางสาวสัมพันธ์ กะราสัย ศิษย์เก่าซางตาครู้สคอนแวนท์ ได้ถูกแต่งตั้งให้เป็นครูใหญ่ของโรงเรียนอย่างเป็นทางการเป็นฆราวาสวาสคนแรกที่ดำรงตำแหน่งครูใหญ่ และได้เปิดสอนชั้นมัธยมศึกษาปีที่ 7 - 8 เพิ่มเติม
 พ.ศ. 2480 เปลี่ยนแปลงการสอนอีกรอบ เนื่องจากตามแบบแผนการศึกษาของชาติแก้ไขหลักสูตรประมวลการสอนและสอนตามระเบียบ ของกระทรวงศึกษาธิการ ปิดการสอนชั้นมัธยมศึกษาปีที่ 7 - 8

ศิษย์เก่าที่มีชื่อเสียง  
 วิภาวี เตชะสุรางค์ (วี) (ชนะเลิศ S’Club Talented Boys ’n Girls’10, ตัวแทนจากภาคเหนือ รายการ เดอะสตาร์ ค้นฟ้าคว้าดาว ปี7)
 พิมพ์ลดา ไชยปรีชาวิทย์ (แพร) พิธีกรรายการสตรอเบอร์รี่ชีสเค้ก 
 สิริมา ไชยปรีชาวิทย์ (ป่าน) พิธีกรรายการสตรอเบอร์รี่ชีสเค้ก
 อรุโณชา ภาณุพันธุ์ ผู้ก่อตั้ง บรอดคาซท์ ไทย เทเลวิชั่น
 เจณิสตา พรหมผดุงชีพ : นักร้อง นักแสดง นางแบบ พิธีกร Youtube:Janistar’s Official

อ้างอิง

แหล่งข้อมูลอื่น 
 เว็บไซต์โรงเรียนซางตาครู้สคอนแวนท์ 

สถานศึกษาในเครือคณะภคินีเซนต์ปอล เดอ ชาร์ตร
โรงเรียนสตรีในกรุงเทพมหานคร
โรงเรียนคาทอลิกในกรุงเทพมหานคร
โรงเรียนเอกชนในกรุงเทพมหานคร
โรงเรียนที่ก่อตั้งในปี พ.ศ. 2449
โรงเรียนที่มีอายุเกิน 100 ปีในประเทศไทย
โรงเรียนในเขตธนบุรี
คอนแวนต์